# M1 – Kohalikul ressursil baseeruva ettevõtluse arendamine

**Strateegia meetme rakendamise vajaduse lühikirjeldus**
PAKi piirkonda iseloomustab väärindatud kohalikul ressursil (puit, kohalik toit jms) baseeruv ettevõtlus ning toimivad elatustalud. Oluliseks prioriteediks on kohaliku toidu otseturundamine nii turistidele kui ka kohalikule elanikonnale läbi maksimaalselt lühikese tarneahela. Piirkonnas on tekkinud uusi tooteid, samuti on suurendanud olemasolevate lisandväärtust. Piirkonnas on loodud uusi töökohti ning säilitatud olemasolevaid.

**Strateegia meetme eesmärk**PAKi piirkonnas on väärindatud kohalikul ressursil baseeruv ettevõtlus.

**Toetatavad tegevused**

1) kohalikku ressurssi väärindava mikroettevõtluse toetamine,

2) elatusettevõtete toetamine (sh talud).

 **Abikõlbulikud tegevused**

* investeeringud sisustusse ja seadmetesse.

 **Mitteabikõlbulikud tegevused**

* projekteerimine, renoveerimine ja ehitamine; maastikusõiduki, veesõiduki või mootorsõiduki ostmise ja liisimise kulud. Investeeringuga seotud järelevalvetegevused,
* investeeringuprojektiga otseselt seotud nn pehmete tegevuste teostamine (koolitused, turundustegevused, mentorlus jms),
* investeeringut ettevalmistavad tegevused,
* investeeringuga otseselt mitteseotud pehmed tegevused (üldharivad koolitused jms),
* projektijuhtimine ja vabatahtlik tasustamata töö,
* kõik muud Leader-meetme poolt välistatud mitteabikõlblikud tegevused ja -kulud.

 **Kohaliku tegevusgrupi nõuded projektitoetuse taotlejale ja toetuse saajale (sh. meetmes lubatud taotlejad ning dokumendid, mida peab projektitoetuse taotleja esitama taotluse esitamisel)**

Investeeringud teostatakse PAKi piirkonnas; ühel taotlejal ei tohi olla pooleli rohkem kui 2 projekti.

Nõutavad dokumendid: kõik Leader määrusest tulenevad dokumendid ja lisaks PAKi projektikirjelduse vorm (leitav enne vooru pakmty.ee kodulehelt), taotlemise aastale eelneva majandusaasta kinnitatud aruanne ning hinnapakkumised.

Toetust saavad taotleda: mikroettevõtted.

**Toetuse maksimaalne suurus ja määr**Maksimaalne toetussumma kuni 10 000 €. Minimaalne toetuse summa 1 000 €. Toetusmäär kuni 60% abikõlblikest kuludest.

**Sihtvaldkond, kuhu strateegia meede panustab**6A

**Euroopa Parlamendi ja nõukogu määruse (EL) nr 1305/2013 artiklis 5 nimetatud prioriteedid ja määruse artiklid, mille eesmärkide saavutamisele strateegia meetme rakendamine enim kaasa aitab**14 (Teadmussiire ja teavitus ), 17 (Investeeringud materiaalsesse varasse), 19 (Põllumajandusettevõtete ja ettevõtluse areng) ja 35 (Koostöö). PAKi meede 1 vastab otseselt EAFRD prioriteedile nr 6: sotsiaalse kaasamise, vaesuse vähendamise ja maapiirkondade majandusliku arengu edendamine. MAKi 2014–2020 eesmärk on antud valdkonnas, et maamajandus ja maapiirkonna elukeskkond oleksid mitmekesised, pakuksid alternatiivseid tööhõivevõimalusi põllumajandusest vabanevale tööjõule ning tugineks kohalikul ressursil ja potentsiaalil põhinevatele lahendustele. Meede 1 vastab ka EAFRD prioriteedile nr 3: toiduahela korraldamise, sealhulgas põllumajandustoodete töötlemise ja turustamise, loomade heaolu ja riskijuhtimise edendamine põllumajanduses. PAK on meetme raames avatud mh nt kohaliku toidu arendamise projektidele, mis väärindavad kohapealset ressurssi. Peamine prioriteet 6A.

**Strateegia meede kattub Eesti maaelu arengukava 2014-2020 meetmega**Ei

**Strateegia meetme indikaatorid ja sihttasemed**Tulemusmõõdikud ja soovitud sihttasemed:

* loodud kohapealsete töökohtade arv: 15 uut töökohta,
* säilitatud kohapealsete töökohtade arv: 10 töökohta.

Väljundmõõdikud ja soovitud sihttasemed:

uute/parendatud kohalike teenuste/toodete arv piirkonnas: 25 uut/parendatud kohalikku teenust/toodet.

Kasusaajate arv tugiinfrastruktuuri rajamise projektidel:
vähemalt 5 tugiinfrastruktuuri projekti, igaühel minimaalselt 50 otsest kasusaajat.

 **Projektitoetuse taotluste hindamiskriteeriumid**
PAKi projektide hindamiskriteeriumid on olemuslikult jaotatud kaheks:

1) Üldised hindamiskriteeriumid, mis kehtivad kõikide strateegiliste valdkondade ja meetmete puhul (osakaal kokku 40%), sh:

1.1 Projekti eesmärkide ja tegevuskava selgus ja realistlikkus (15%)

1.2 Projekti eelarve kuluefektiivsus ja ajakava realistlikkus (15%)

1.3 Taotleja kogemus ja pädevus ning projekti tulemuste jätkusuutlikkus (10%)

2) Meetmespetsiifilised kriteeriumid (osakaal kokku 60%), sh:

2.1. Projekti vastavus strateegia meetmespetsiifilisele eesmärgile ja soovitud olukorrale (20%)

2.2. Projekti mõju meetmespetsiifilistele indikaatorite täitmisele (20%)

2.3. Uuenduslikkus ja koostöö (20%)